Clár um Ghníomhú Pobail ar son na hAeráide

Féindhearbhú De Minimis
I gcás ina mbaineann cabhair De Minimis le tionscadal iarratasóra don Chlár um Ghníomhú Pobail ar son na hAeráide (CGPA), ní mór an Dearbhú seo a chomhlánú. Trí úsáid a bhaint as an eolas seo, déanfaimid measúnú ar d’incháilitheacht chun maoiniú a fháil. Beidh cabhair De Minimis a dhámhtar faoi CGPA ábhartha más mian leat iarratas a dhéanamh ar aon chabhair De Minimis eile.
Sonraítear le hAirteagal 3(1) de Rialachán De Minimis (CE) Uimh. 1998 /2006, i gcás ina ndeonaíonn Ballstát cabhair De Minimis d’fhiontar, go gcuirfidh sé cineál De Minimis na cabhrach in iúl don fhiontar agus go bhfaighidh sé eolas iomlán ón bhfiontar lena mbaineann faoi chabhair eile De Minimis a fuarthas le linn na dtrí bliana roimhe sin. 
Le Rialachán (AE) 2023/2831 ón gCoimisiún (an “Rialachán De Minimis”) ceadaítear Státchabhair suas le €300,000 a dheonú do ghnóthas thar aon tréimhse trí bliana (faoi réir díolúintí áirithe a bhaineann go sonrach le hearnáil ar leith). 
Meastar go bhfuil méideanna beaga Státchabhrach, suas le €300,000 in aon tréimhse trí bliana d’aon fhiontar amháin (ar a dtugtar ‘cabhair De Minimis’), róbheag chun difear suntasach a dhéanamh do thrádáil nó d’iomaíocht sa chómhargadh. Meastar nach dtagann suimeanna den sórt sin faoin gcatagóir Státchabhrach atá toirmiscthe ag Conradh CE agus is féidir iad a dhámhachtain gan fógra a thabhairt don Choimisiún Eorpach ná gan imréiteach uaidh. Ceanglaítear ar Bhallstát sásra (féindhearbhú) a bheith aige chun cabhair den sórt sin (ar a dtugtar ‘cabhair De Minimis’) a rianú agus a chinntiú go n-urramaíonn méid comhcheangailte na n-íocaíochtaí cabhrach De Minimis ó gach foinse le haon fhiontar amháin in aon tréimhse trí bliana an uasteorainn €300,000. 
Tabhair sonraí faoi gach Státchabhair De Minimis eile a deonaíodh do do chuideachta, an Príomhiarratasóir, laistigh de na trí bliana fhioscacha roimhe sin, e.g. ó ghníomhaireacht stáit, roinn rialtais, Oifig Fiontair Áitiúil, údarás áitiúil, maoiniú LEADER etc.
Nuair a dheonaíonn Údarás Deonaithe cabhair De Minimis do ghnóthas, ní mór dó an fiontar a chur ar an eolas go sainráite faoi chineál De Minimis na cabhrach agus tagairt a dhéanamh do Rialachán 1407/2013; cuirfidh sé sin ar chumas an deontaí é sin a dhearbhú in iarratais amach anseo ar thacaíocht De Minimis.
Ba cheart a thabhairt faoi deara go bhféadfadh dearbhú bréagach ó chuideachta a d’fhágfadh go sárófaí an tairseach €300,000 a bheith ina chúis leis an gcabhair agus ús uirthi a aisghabháil ina dhiaidh sin.


Dearbhaím gurb é seo a leanas méid na cabhrach De Minimis a fuair an eagraíocht le trí bliana fhioscacha anuas: 

	An Maoinitheoir/Eagraíocht a chuir an Chabhair ar fáil
	Méid €
	Dáta a Ceadaíodh an Maoiniú

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	




Is é seo an méid iomlán cabhrach De Minimis a fuarthas:

Deimhním nár deonaíodh ach an chabhair De Minimis do ______________ (cuideachta) le trí bliana fhioscacha anuas de réir na sonraí a soláthraíodh thuas. 
Is mian liom iarratas a dhéanamh ar mhaoiniú faoin gClár um Ghníomhú Pobail ar son na hAeráide (CGPA) de chuid an Chiste um Ghníomhú ar son na hAeráide faoi Rialachán De Minimis (CE) 1407/2013 an 18 Nollaig 2013.

